Այսօր՝ սեպտեմբերի 11-ին, հայկական երկու հանրապետությունների հարկադիր կատարումն ապահովող ծառայությունների ղեկավարները ստորագրել են լրացուցիչ համաձայնագիր, որով նախատեսվում է էլ ավելի ընդլայնել ու խորացնել երկու կառույցների միջև համագործակցության ծավալները: Հայաստանի և Արցախի հարկադիր կատարումն ապահովող ծառայությունները փոխգործակցության հիմք էին դրել դեռևս 2010 թվականի մարտի 26-ին, այնուհետ՝ 2011 թվականի հունիսի 29-ին Ստեփանակերտում ստորագրված «Փոխըմբռնման հուշագրով» և «Փոխադարձ իրավական օգնության մասին» համաձայնագրով: Ստորագրված փաստաթղթերը հիմք են դրել այս տարիների ընթացքում երկու կառույցների միջև տևական համագործակցությանը: